Me zo ganet 'barzh  ur gêr vez anvet Kervic 'ba parrez Langoned 'pa 'tal koad Konvaou. Ma dud oa labourerien-douar, nav pe dek buoc'h gante. Ma dad oa trafiker kezeg ; eñ a brene hag a werzhe.  Trizek pe pevarzek vloaz 'moa, ha me zrese ne'. Eñ brene kezeg tik 'walc'h, kezeg ne oant ket boazet da labourat. Da gentañ 'veze lakaet ur sac'h staget war gein ar jao pe an ebeulez alies gwech.  War-lerc'h, me yae penn ma brec'h harp… ha ba 'r fin me ae war e gein met 'barzh ur park labouret, MA GOUE'EN 'MIZE ket droug… 'Vel  ur c'how-boy aen war e gein !!  Kontit deomp deus film Tarzan e Kerdoupin !!  'Barzh ma soñj oa bout artist sinema ha teatr 'baoe skol ar frerien 'ba Gourin. STUMMET OAN deus-se…  Ar film kentañ 'moa gwelet oa 'ba Kerdoupin. Aze oa un ostaleri, ti Ann Mari Cozan, graet 'veze bal ha traoù 'vel 'ba kalz lec'h all war an dro.  Eizh bloaz bennak 'moa : lakaet oa bet ul liñser 'us d'ar chiminal. Deut oa ar gomedianed gant kezeg bihan d'ober sinema ! Oa ket TREDAN d'ar mare-se, an traoù ae  en-dro gant karbur, hag a-wechoù veze devet ar film !  Ur film a oa paseet dek pe daouzek gwech, Tarzan, an hini 'oa !  Tarzan nep son A HUCHE e zaouarn en-dro d'e veg ha seizh leon war e lerc'h !